eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo eo eo eo eo eo eo eo fr eo eo pl eo eo eo eo en eo eo eo eo eo es eo eo eo eo eo fr hbs_lat fr fr sv en de fr en es es es es es es es eo es es eo en es es en en eo es es es es pt eo es eo es
Forpasis nia amiko Darío Rodríguez.
La 14-an de oktobro forpasis en Madrido la veterana kaj tre aktiva esperantisto Darío Rodríguez López de Silva. Kvankam 84-jara (li naskiĝis en aŭgusto 1931), li estis tre agema ĝis antaŭ kelkaj semajnoj, kiam li devis esti enhospitaligita. Eĉ se komence aspektis ke la malsano estis zorgiga sed ne danĝera, en la lastaj tagoj lia sanstato subite malpliboniĝis. kaj li forpasis en la mateno de tiu tago.
Darío lernis Esperanton tre juna, kaj komencis aktivi en la madridaj esperantistaj rondoj kiuj iom post iom ekvekiĝis post la neniigo kaŭzita de la enlanda milito. Li estis unu el la renaskigantoj de la Madrida E-Grupo kaj de Hispana Esperanto-Federacio, kaj jam en 1954 li estis nomumita voĉdonanto de la estraro de HEF prezidita de doktoro Herrero, nome de la madridaj esperantistoj.
Tie li estis respondeculo pri la servo pri gazetaro kaj radio. Li estis aktiva en la disvastigo de nia lingvo en amaskomunikiloj kaj eĉ gvidis programon pri Esperanto en la radio.
Li ankaŭ estis sekretario de la Organiza Komitato de la 18-a Hispana Kongreso de Esperanto, en Madrido, julio 1957.
En la 60-aj kaj 70-aj lia agado draste malpliiĝis, ĉefe pro personaj kaŭzoj, kaj al tiu periodo li poste nomis (eble iom troige) sia kabeiĝo.
Tamen, post sia memeritiĝo li revenis al la movado kun rimarkinda forto. Malgraŭ sia aĝo li tre bone regis la retajn ilojn, kaj dediĉis sian aktivadon ĝuste al la partopreno en la unuaj retaj forumoj kaj al la interŝanĝo de novaĵoj de iuj partoj de la movado al la aliaj, super la landlimoj. Tiel, li fariĝis tre konata en internaciaj medioj, kiel atestas la fakto ke el ĉiuj partoj de la mondo venis montroj de kondolencoj kiam oni ekkonis lian forpason. Ĉiuj reagoj substrekas lian afablecon kaj helpemon, kaj tia li restos en ĉies memoro.
Esperanto kaj Universitato en la patrujo de Ŝereo
Tre baldaŭ, inter la 30a de oktobro kaj la 1a de novembro okazos en Jerez de la Frontera (Ŝereo, la patrujo de la fama vino, inter Sevilo kaj Kadizo) la 19a Andaluza Kongreso de Esperanto. La baza temo estos: “Esperanto kaj Universitato”. Sed krome oni povos ĝui tre intensan kulturan kaj turisman programon, pri kiu eblas informiĝi en https://andaluziaesperanto.wordpress.com/.
La temo de la kongreso estas "Universitato kaj Esperanto", do ĝi interesas al ĉiuj universitataj studentoj kaj profesoroj, tamen la eniro estas malfermita al ĉiuj geesperantistoj, ne gravas aĝo nek kulturo, ĉar la evento estas pripensita por ĉiuj. Prelegos diversaj esperantistaj universitataj profesoroj el Hispanio, kaj kiel speciala gasto ni kalkulas je la ĉeesto de Prof. Duncan Charters, el la Sekcio of Lingvoj kaj Kulturoj, Principia College Universitato, Elsah, Ilinojso, Usono.
Agado en universitata medio estis dum iom da tempo relative neglektata en la esperantista movado en Hispanio, sed en la lastaj tempoj malfermiĝis ŝancoj por informi pri nia lingvo tie, kaj krome videble kreskis la intereso de la esploristoj pri nia lingvo kaj komunumo. Do, oni studos kaj debatos pri tiu ege grava kaj interesa rilato.
Ne mankos aliaj prelegoj, ludoj, interkonaj momentoj, pri kiu eblas legi en la retejo de Andaluzia Esperanto-Unuiĝo
Koincide kun la kongreso, ni ĝojas informi ke strato en Jerez estos dediĉita al “Esperantista Pedro Naranjo Terán”. Oni povas legi profilon de tiu pioniro de nia lingvo en tiu ĉi adreso.
Ŝereo estas arto kaj kulturo. En tiu belega urbo oni povas tosti per la plej internacia vino de Hispanio kaj samtempe aŭdi flamenkajn voĉojn en la t.n. "Tabancos" (tipaj trinkejoj de la urbo), ĉar Ŝereo estas lulilo de flamenka kanto kaj de la mondkonata kaj forpasinta artistino Lola Flores, interalie. Ĉi urbo havas flughavenon, katedralon, universitaton, alkazaron, sennombrajn palacojn, monumentojn, ktp. En salono de la deksesa jarcento, ene de la Alkazaro, oni okazigos nian eventon. Temas pri malgranda salono de la palaco de Villavicencio, ĉirkaŭata de ĝardenoj kaj historiaj artaĵoj, kiujn ni ĝuos dum tri neforgeseblaj tagoj.
La urbo Ŝereo estas vaste konata en la tuta mondo, sed estas necese viziti ĝin por aŭdi la korbatojn de ĝia loĝantaro, flari la odoron de bona vino aŭ belaj rozoj, aŭdi la rompitan voĉon de flamenkulo aŭ miri la magiajn movojn de dancistino. Ŝereo envolvas nin per sia arto kaj kulturo kaj neniu devus maltrafi tiun rendevuon.
Unu el la plej gravaj ekskursoj estas la vizito al la urbo Kadizo, tre proksima kaj kun grava historio kaj ni ankaŭ vizitos la faman Reĝan Instituton de la Mar-armea Observatorio. Postkongresa ekskurso estas planata al Sanlúcar per barko, kiu transiros la riveron Gvadalkiviro kun vizito al Natura Parko Doñana.
Kompreneble ne mankos ekskurso tra la urbo piede kaj buse, ĉar la urbodomo invitas al ĉiuj la ĉeestantoj vojaĝi senpage en la turisma buso. Oni ĝuos viziton al la fama vin-kelo "Real Tesoro Valdespino" kiu estas belega palaco kun grandaj salonoj, muzeo kun originalaj gravuraĵoj kaj de Pablo Picasso kaj de Miró, krom la vastaj keloj plenaj je bareloj de bongustaj vinoj kaj likvoroj. Tie ni ankaŭ ĝuos la t.n. "Yeguada" (spektaklon kun ĉevaloj), ĉar Ŝereo ankaŭ famas pro siaj ĉevaloj kaj havas la plej gravan Lernejon pri rajdarto en la mondo kaj spektaklon pri ĉeval-parado. Ĉio kontraŭ malalta prezo kun gustumado kaj botelo da bongusta vino kun etikedo kiu rilatas al Esperanto kaj al nia 19-a andaluza kongreso.
Por ĉiuj ceteraj detaloj pri aliĝo, vojaĝoj kaj gastigado, vizitu la paĝaron: https://andaluziaesperanto.wordpress.com/ Venu ĝui kun ni!
Ana Manero ricevis Diplomon pri Elstara Agado de UEA
Feliĉan datrevenon de Esperanto
Sukcese disvolviĝis la 74-a Hispana Kongreso de Esperanto
Komenciĝas la 74 Hispana Kongreso de Esperanto
Donkiĥoto en Esperanto en la Nacia Biblioteko de Madrido
RT @tercerainfo3i: La lengua esperanto celebra su 130 cumpleaños con una fiesta internacional en Corea https://t.co/hc6AzaflEs @esperantoes
Intervjuo kun @AlejandroDuopo anglalingve pri la hispana traduko de "La Zamenhof-strato" en @RadioSefarad https://t.co/0DvjZNqapZ #Esperanto
Konstanta amo transe de la morto - Miguel Fernández: https://t.co/1bNpER9Bey vía @YouTube
He añadido un vídeo a una lista de reproducción de @YouTube (https://t.co/1bNpER9Bey - Konstanta amo transe de la morto - Miguel
Esperantistoj de diversaj landoj salutas en la malfermo de la 76a Hispana Kongreso de Esperanto okazinta en... https://t.co/hTpVMpMfNb
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.